[{"text_idx": "#000000", "text": "Tomorrow will be cancelled due to lack of interest"}, {"text_idx": "#000001", "text": "Tegemist on meie rollima\u0308ngugrupi selle hooaja kolmanda ma\u0308nguga. Eelmise ma\u0308ngu u\u0308levaate leiab siit."}, {"text_idx": "#000002", "text": "Aegade ha\u0308marusest alates on huntide ja inimeste vahel kehtinud vaikiv kokkulepe, et hallivatimehed valitsevad metsas ja inimesed igal pool mujal. Mo\u0303lemad pooled tundsid teineteise vastu piisavalt aukartust, et distantsi hoida ja kui ka juhtus, et mo\u0303ni metsakutsu oma kasukast ilma ja\u0308i ehk mo\u0303ni marjuline o\u0303nneks vo\u0303eti, oli see pigem erand kui reegel."}, {"text_idx": "#000003", "text": "Koerad seevastu elasid inimeste kodades, so\u0303id nende laualt pudenenud raasukesi, armastasid ja austasid neid. Sellele vaatamata juhtus ikka, et nad pererahva vo\u0303i mo\u0303ne eriti auva\u0308a\u0308rse isandaga pahuksisse la\u0308ksid ja siis kihutati nad soojast kodutarest minema, metsa. Seal leidsid nad tavaliselt oma otsa hundikarja hammaste la\u0308bi. Ragusas oli selle kohta isegi u\u0308tlus \u201cKasutuid koeri mahub palju u\u0308hte hunti.\u201d"}, {"text_idx": "#000004", "text": "Ometigi ei olnud ko\u0303ikide penide saatus no\u0303nda tro\u0308o\u0308stitu. Ko\u0303ige tugevamad, kavalamad, kiiremad ja alatumad nende hulgast pidasid vastu ja muutusid veelgi tugevamateks, kavalamateks, kiiremateks ja alatumateks. Nad ei kartnud inimesi ja nad ei unustanud kunagi neile osaks saanud reetmist. Kui metsikute koerte kari sattus mo\u0303ne u\u0308ksiku teelise peale la\u0308ks viimase ka\u0308si pahatihti u\u0308sna ta\u0308barasti."}, {"text_idx": "#000005", "text": "Mees kes ilmselt oli druiid hakkas va\u0308sima. Ta pu\u0308u\u0308dis malakaga ligitikkuvaid neljajalgseid peletada, kuid iga ja\u0308rgnev lo\u0308o\u0308k oli eelmisest aeglasem ja iga ja\u0308rgnev ru\u0308nnak karja poolt jultunum ning juba nii mo\u0303nigi hammustus puudutas ihu. Penidel oli vere maitse suus ning nende ohvritel olekski hapralt la\u0308inud kui saatus poleks appi toonud u\u0308he linnavahi, kes pikalt mo\u0303tlemata appi to\u0303ttas."}, {"text_idx": "#000006", "text": "Forresti esimene mo\u0303o\u0303gahoop haavas esimest koera viimase jaoks ta\u0308iesti ootamatult ning po\u0303hjustas ru\u0308ndajate hulgas palju segadust. Enne kui nad suutsid midagi ette vo\u0303tta tabasid veel kahte koera la\u0308hedalt lastud ammunooled \u2014 u\u0308hte silma ja teist ribide vahele, no\u0303nda, et mo\u0303lemad surnult maha varisesid. Vahimehe teine hoop kustutas juba haavatud vastase niigi vilkuva eluku\u0308u\u0308nla."}, {"text_idx": "#000007", "text": "Na\u0308hes, et veel hetk tagasi kindlana tundunud saak on ka\u0308ppadest sama ha\u0308sti kui libisenud, otsustasid u\u0308leja\u0308a\u0308nud ru\u0308ndajad minekut teha ja silkasid taamal terendava metsa poole, so\u0303jakalt mo\u0303o\u0303ka viibutav Forrest ummisjalu kannul."}, {"text_idx": "#000008", "text": "Ometigi ei jo\u0303udnud ta va\u0308ga pikalt pahategijaid ja\u0308litada, sest ootamatult ru\u0308ndas teda hiilgaslik alfakoer, kes oli ennast varasemast lahingust sa\u0308a\u0308stnud ning toimuvat ko\u0303rval ja\u0308lginud. Ta jooksis Forresti ilma erilise pingutuseta jalust maja ja kui viimasel poleks olnud seljas korralik soomusru\u0308u\u0308 oleks see lugu tema jaoks selleks korraks lo\u0303ppenud olnud."}, {"text_idx": "#000009", "text": "Sellele vaatata lu\u0308kkas turvis vaid edasi va\u0308ltimatut, sest peni oli suutnud ta kummuli to\u0303ugata ja hambad hakkasid juba tabama kohti mis polnud metalliga kaetud. A\u0308kitselt tabas koera u\u0308ks ammunool ja kohe selle ja\u0308rel teine. Hiiglaslik elajas vajus Forresti kohal kokku vahimehe enda alla mattes."}, {"text_idx": "#000011", "text": "\u201cJo\u0303udu, ku\u0308lamees!\u201d ho\u0303ikas viimane talle ro\u0303o\u0303msalt."}, {"text_idx": "#000012", "text": "\u201cMa so\u0308o\u0308n oma mu\u0308tsi a\u0308ra kui u\u0308ks neist pole koer,\u201d lisas ta kaaslane abivalmilt. \u201cEi tea kumb?\u201d irvitas So\u0308o\u0308gimees ning ulatas vahimehele ka\u0308e."}, {"text_idx": "#000013", "text": "\u201cAitu\u0308ma abi eest,\u201d hingeldas va\u0308sinud druiid oma sauale toetudes. \u201cNeed to\u0303praelajad oleksid meile u\u0308sna kindlalt otsa peale teinud kui teid poleks olnud. Hei, vahimees!\u201d"}, {"text_idx": "#000014", "text": "See viimane oli mo\u0303eldud Forrestile, kes Mattiga koos la\u0308hemale liipas. So\u0308o\u0308gimees oli hakanud alfakoera tu\u0308keldama viidates mingitele ebama\u0308a\u0308rastele kulinaarsetele orgasmidele, millest tema kaaslased kiirelt kuid otsustavalt keeldusid."}, {"text_idx": "#000015", "text": "Druiid to\u0303ttas so\u0303jamehe juurde ning ulatas talle pisikese pudelikese. \u201cJoo see ravijook a\u0308ra! See on va\u0308him mida ma oma pa\u0308a\u0308stjate heaks teha saan.\u201d Forrest, kes oli viimase vastase ka\u0308est korralikul ra\u0308sida saanud kummutas pudeli u\u0308he so\u0303o\u0303muga hinge all. See oli maitselt kibe, kuid mo\u0303ju oli peaaegu silmapikne \u2014 pisemad kriimustused hu\u0308u\u0308bisid kohe ning suuremate verejooks lakkas mo\u0303ne hetkel pa\u0308rast."}, {"text_idx": "#000016", "text": "\u201cFarboughi farmi perenaine kurtis, et u\u0308ks tema hoolealustest, noor tiefling nimega Pynroth, on kaotsi la\u0308inud.\u201d ma\u0308rkis Lible tieflingut piideldes. Viimane peitis ennast hirmunult druiidi selja taha. \u201cA\u0308kki temast ka\u0308ibki jutt? U\u0308leu\u0308ldse, kellega on meil au?\u201d"}, {"text_idx": "#000017", "text": "\u201cMina ja mu kombed.\u201d laksas too endale otsaette ning kummardas: \u201cBeralt, teie teenistuses. Ma leidsi poisi nendesamade penide ku\u0308u\u0308sist,\u201d ta mu\u0308ksas saapaga u\u0308hte korjustest. \u201cKui te juhtumisi Pynrothit otsite, siis temap see ongi. Kui teil on plaanis ta farmi tagasi eskortida, siis oleks ma u\u0308tlemata ta\u0308nulik; pa\u0308ris mitu peni sai putku ning farmist la\u0308bi minek oleks ta\u0308hendanud minu jaoks parajat ringi.\u201d Druiid kiikas loojuva pa\u0308ikese poole: \u201cseda enam, et ha\u0308maraks kisub ja ma ei tahaks pimedas siinkandis liikuda.\u201d"}, {"text_idx": "#000019", "text": "Beralt viitas Farboughi farmi poole. \u201cPisut imelik koht, eriti viimasel ajal. Kas te teate, et perenaisel, kes pisi justkui aher olema su\u0308ndis hiljuti kuus last? Tavaliselt oleks juba kuus last imeasi, kuid ko\u0303igil kuuel on omakord kuus so\u0303rme ja varvast! Vapustav!\u201d"}, {"text_idx": "#000020", "text": "\u201cKas sa seda tead, et a\u0308sja just su\u0308nnitas u\u0308ks kitsedest pool tosinat ebarliku talle, sellist punast, ho\u0303o\u0303guvate silmade ja kahe peaga,\u201d torkas Manfred selle peale vahele. \u201cMa veidike uurisin asja ja paistab, seal on midagi maagilist teoksil olnud.\u201d"}, {"text_idx": "#000021", "text": "\u201cAusalt o\u0308eldes ei ole ma po\u0303rmugi u\u0308llatunud. Ka minu loitsud viitasid, et seal on midagi teoksil. Ma isegi la\u0308heks nii kaugele, et kahtlustaks deemoneid. Mis ja millal seal ta\u0308pselt toimus, seda ma teps mitte ei oska kosta, kuid nii kuuevarbalised lapsed kui po\u0303rgulikusigidikest talled on selge ma\u0308rk sellest. Kui ma poleks kindel, et selle po\u0303hjustaja on seal juba mo\u0303ne aja eest lahkunud, siis vo\u0303taks ma Pynrothi hoopis endaga kaasa, kuid praegult on tal farmis kindlasti ohutum.\u201d"}, {"text_idx": "#000022", "text": "Druiid to\u0303ukas noore tieflingu reisiseltskonna poole. \u201cKas sa tahad farmi tagasi minna? Need isandad tahavad sind aidata.\u201d Tiefling noogutas arglikult."}, {"text_idx": "#000023", "text": "Pa\u0308rast seda kui nad olid druiidiga hu\u0308vasti ja\u0308tnud seati sammud tagasi farmi poole. Perenaine on a\u0308a\u0308rmiselt ro\u0303o\u0303mus Pynrothit na\u0308es. Ta pakkus ko\u0303igile kanasuppi."}, {"text_idx": "#000024", "text": "Forrest pu\u0308u\u0308dis ku\u0308ll uurida mida va\u0308rk nende kuuevarbaliste lastega on ja ehk on majas endiselt veel midagi deemonliku teoksid, kuid Matt sundis ta iga kord vaikima. Farboughi farmi rahvas elas lihtsat elu ja kui siin ka midagi toimus, ei teadnud pererahvast sellest midagi. Milleks neid asjatult hirmutada."}, {"text_idx": "#000025", "text": "Kui nad vastu o\u0308o\u0308d lo\u0303puks Ragusasse tagasi jo\u0303udsid selgus, et Lible oli kadunud. Keegi polnud ma\u0308rganud millal ta teistest lhku lo\u0303i. Seltskond otsis teda ku\u0308ll veidike taga, kuid lo\u0303puks otustati, et ju tal olid mingid oma asjad ajada."}, {"text_idx": "#000027", "text": "\u201cKus Lible on?\u201d pa\u0308ris Forrest kui ko\u0303igile oli selgeks saanud, et ilmselt teine Vahitorni meest rohkem oodata pole mo\u0303tet. O\u0303htul veel u\u0308sna ra\u0308situd va\u0308lja na\u0308inud pa\u0308evakangelane oli justkui no\u0303elasilmast va\u0308lja tulnud puhtas vahimeeste vormikuues, juuksed kammitud, habe aetud ning lai naeratus na\u0308ol. Tundus justkui poleks eile midagi juhtunud."}, {"text_idx": "#000028", "text": "\u201cTa on ju Vahitorni mees, kus mina peaks teadma?\u201d poetas Matt ettevaatlikult vahele: \u201cAga ma arvan et kui ta oleks tahtnud meiega kaasa tulla, oleks ta juba siin pidanud olema.\u201d"}, {"text_idx": "#000029", "text": "\u201cA\u0308a\u0308rmiselt vatutustundetu temast,\u201d mossitas Forrest, kelle arvates selline ka\u0308itumine heitis varju Vahitorni heale nimele. \u201cAga u\u0308ks tilk to\u0303rva ei riku,\u201d ta lasi pilgul kiiresti ringi ka\u0308ia, \u201ckolme tilka mett.\u201d"}, {"text_idx": "#000030", "text": "\u201cNelja tilka,\u201d parandas So\u0308o\u0308gimees: \u201cLoe ennast ka.\u201d"}, {"text_idx": "#000031", "text": "Forresti kulm la\u0308ks kipra ja ta arvutas midagi raevikalt so\u0303rmedel. \u201cO\u0303ige! Nelja tilka mett!\u201d kuulutas ta lo\u0303puks ja ajas rinna kummi. \u201cMeil on piisavalt tahet ja isikkooseisu, et ka\u0308esolev vastutusrikas u\u0308lesanne ka ilma temata ta\u0308ita. Ko\u0303ik minu ja\u0308rel peedifarmi!\u201d"}, {"text_idx": "#000032", "text": "Farm, kuhu uurijad oma sammud seadsid asus tu\u0308kk maa kaugemal kui Farboughi farm kus nad olid eile. Nagu ikka sammus ko\u0303ige ees ro\u0303o\u0303msameele Forrest, seeja\u0308rel vo\u0303lur Manfred ja ko\u0303ige lo\u0303pus arutasid omavahel midagi Matt ja So\u0308o\u0308gimees. Forrest oli vahepeal teada saanud, et So\u0308o\u0308gimehe pa\u0308ris nimi oli Porru."}, {"text_idx": "#000033", "text": "Nagu pa\u0308ev varemgi vo\u0303ttis Vahimees u\u0308les viisijupi, kuid seekord ko\u0303lasid so\u0303nad tema laulul umbes nii: Mo\u0303o\u0303k mul terav alati, peetidest teen salati."}, {"text_idx": "#000034", "text": "Tema kannul ko\u0303ndival vo\u0303lur oli raskusi va\u0308a\u0308rika gildiliikme maine hoidmisega, sest kui keegi parasjagu tema poole ei vaadanud kippus talle va\u0308gisi muie na\u0308kku tru\u0308gima."}, {"text_idx": "#000035", "text": "\u201cNo kuhu sa tru\u0308gid?\u201d sisistas Matt Forresti peale kes tahtis ennast pu\u0308sti ajada ja farmi eest vaidleva grupi juurde minna."}, {"text_idx": "#000036", "text": "\u201cMa mo\u0303tlesin, et la\u0308hen ku\u0308sin mis seal teoksil on,\u201d vastas viimane segaduses olles. \u201cMulle tundub, et seal toimub mingi arusaamatus ja ehk saan ma abiks olla.\u201d"}, {"text_idx": "#000037", "text": "\u201cVaata, sa pole ilmselt va\u0308ge ta\u0308helepanelik olnud,\u201d seletas seenespetsialist kannatlikult. \u201cMillal sa viimati mo\u0303ne punasulgedega suhtlesid? Kas sa ikka oled ta\u0308hele pannud, et teie ja nende vahel pole linnas ainult sellepa\u0308rast verevalamiseks la\u0308inud, et linnnaisad maksavad mo\u0303lemale ja vastutasuks ootavad nad, et kord oleks majas. Siin pole aga linn.\u201d"}, {"text_idx": "#000038", "text": "Ta osutas grupi so\u0303jameeste suunas, kes paar farmeriga millestki ra\u0308a\u0308kisid. Kehakeelest oli aru saada, et talumehed on so\u0303jamehi kelle kiivreid ehtisid punased suletutid korralikult pahandanud ning see, mis parasjagu u\u0308hele noorele, kuid vo\u0303rdlemisi vormikale na\u0308itsikule ette loeti oli mingit sorti ultimaatum. Viimane noogutas hirmunult, mispeale so\u0303jamehed sealsamas seisnud hobuste sadulatesse ronisid ja minema ratsutasid. Kogu seltskond ajas ennast po\u0303o\u0303sast, kus nad kogu intsidenti pealt olid vaadanud pu\u0308sti."}, {"text_idx": "#000040", "text": "So\u0303jamees proovis midagi vastu vaielda, aga Matt ei andnud talle so\u0303na. \u201cJah, ma saan aru, et nad a\u0308hvardasid seda,\u201d ta viskas pilgu o\u0303uel no\u0303utuna seisva talutu\u0308druku poole, \u201cvo\u0303rdlemisi siresa\u0308a\u0308rset piigat seal, aga kuidas aitab teda see kui meid ko\u0303iki ja kui juba ots lahti on tehtud siis ilmselt ka teda ennast teise ilma saadetakse?\u201d"}, {"text_idx": "#000041", "text": "\u201cTa\u0308pselt nii, mitte kuidagi!\u201d ja\u0308tkas ta po\u0303rnitsedes pahaendeliselt vahimeest, kes su\u0308u\u0308dlaslikult oma saapaninasi silmitses. \u201cLa\u0308hme nu\u0308u\u0308d vaatame mis teha annab.\u201d lisas ta. \u201cSinu ja\u0308rel, loomulikult.\u201d"}, {"text_idx": "#000042", "text": "Tu\u0308druk ei soovinud esialgu midagi o\u0308elda, kuid oli na\u0308ha kuidas ta aeg-ajalt saatis hirmunud pilke sinna kuhu punasuled kadusid. Pa\u0308rast pikemat veenmist, hirmutamist ja o\u0303hutamist la\u0308ksin neiu ha\u0308a\u0308lepaelad siiski valla."}, {"text_idx": "#000044", "text": "Ometigi ja\u0308i Mattile mulje, et tu\u0308druk ei ra\u0308a\u0308gi neile kogu lugu ja pa\u0308rast mo\u0303ningast pinnimist murdus Constance ja lubas neile midagi na\u0308idata."}, {"text_idx": "#000047", "text": "\u201cNeed siin ongi mu vanemad,\u201d selgitas nuuksuv Constance teist kasti avades, kus lebas samasuguses olukorras meesterahvas. \u201cMo\u0303ni aeg tagasi sattus meie farmi vo\u0303o\u0303ras, kelle ihul olid samasugused ja\u0308ljed. Me andsime talle su\u0308u\u0308a ja peavarju kuid kahjuks selgus peatselt, et see to\u0303bi oli nakkav. Isa suri juba ja\u0308rgmise pa\u0308eval lo\u0303unaks, ema paar tundi hiljem. Enne oma surma palus ta vanduda, et ma mitte kellelegi nende saatusest ei ra\u0308a\u0308gi, va\u0308hemalt mitte enne ta\u0308isealiseks saamist. Ta u\u0308tles: kui kohalikud isandada saavad ja\u0308lile, et meie farmi omanikud on ilma pa\u0308rijata hinge heitnud, siis vo\u0303tavad nad meie talu endale. Ning mina pole veel mitu kuud pa\u0308rimisealine.\u201d"}, {"text_idx": "#000048", "text": "Tu\u0308druk luristas ninaga ning lisas: \u201cMa poleks teilegi ra\u0308a\u0308kinud, aga kuna need so\u0303jamehed meid niikuinii siit va\u0308lja to\u0303stavad, siis pole vaikimisel suurt mo\u0303tet.\u201d"}, {"text_idx": "#000049", "text": "Manfred, kes oli samal ajal ettevaatlikult surnukehi silmitsenud, torkas a\u0308kitselt vahele: \u201cVanadage mind vahele segamise pa\u0308rast, aga ma arvan, et ma tean mis to\u0303bi see on. Tegu on seenhaigusega, mis pa\u0308rineb Underdarkist ja mis pa\u0308ikesevalguses kaua vastu ei pea. Saad sa mulle o\u0308elda, kes ta\u0308pselt see vo\u0303o\u0303ras oli?\u201d"}, {"text_idx": "#000052", "text": "\u201cJah muidugi,\u201d noogutas neiu. Ta tundis ilmselgelt kergendust, et ta saab selle mure kellegi teise o\u0303lgadele veeretada."}, {"text_idx": "#000055", "text": "\u201cDrow,\u201d vo\u0303ttis Matt lu\u0308hidalt kokku selle mida nad na\u0308gid."}, {"text_idx": "#000060", "text": "The Order of the Stick"}]